Stepans Bandera

Stepans Bandera (; dzimis , miris ) bija viens no ukraiņu nacionālistu kustības vadītājiem, Ukraiņu nacionālistu organizācijas (OUN) () vadītājs (1941–1959).

 Dzīvesgājums 
Dzimis 1909. gadā Starijuhriņivas ciemā Ivanofrankivskas apgabalā, kas tobrīd bija Austroungārijas impērijas sastāvā. Viņa tēvs Andrijs Bandera bija grieķu katoļu (uniātu) priesteris, arī māte Miroslava bija no grieķu katoļu ģimenes. 

Ukrainas neatkarības kara laikā 1918. gadā viņa tēvu ievēlēja par Rietumukrainas Tautas Republikas parlamenta deputātu, un 1919. gadā viņš kalpoja Ukraiņu Galīcijas armijā. No 1919. gada Stepans dzīvoja pie vecvecākiem Strijā, kur viņš līdz 1927. gadam mācījās ukraiņu klasiskajā ģimnāzijā, kopš 1922. gada darbojās Plastā (ukraiņu skautu kustība). Pēc ģimnāzijas beigšanas centās izbraukt uz Čehoslovākiju, lai iestātos Ukraiņu Tautsaimniecības akadēmijā, bet neveiksmīgi, jo no poļu varas iestādēm nesaņēma atļauju izbraukšanai. 1928. gadā viņš uzsāka agronomijas studijas Ļvivas Politehniskajā skolā Dubļanos, līdztekus darbojās ukraiņu militārās organizācijas izlūkošanas, bet vēlāk propagandas nodaļā. 

1932. gadā Banderu pirmo reizi arestēja, 1934. gadā viņu apsūdzēja līdzdalībā Polijas valdības ministra slepkavībā un piesprieda nāvessodu, ko mainīja uz mūža ieslodzījumu. 

Pēc Otrā pasaules kara sākuma Polijas kampaņas laikā 1939. gada septembrī Banderu atbrīvoja no Brestas cietuma, un viņš kopā ar citiem OUN vadītājiem pārcēlās uz Vācijas okupēto Krakovu. Ar vācu okupācijas iestāžu atbalstu Bandera pārraudzīja tā saukto "mobilo grupu" izveidi, kurās piedalījās aptuveni 7000 cilvēku. Pēc tam, kad 1941. gada 30. jūnijā Vērmahts okupēja Ļvivu, OUN deklarēja neatkarīgās Ukrainas valsts atjaunošanu,
Pirmajās vācu okupācijas nedēļās OUN izveidotās mobilās grupas pārņēma policijas varu un bija iesaistītas aptuvenu 3000 ebreju arestēšanā, kurus 1941. gada 5. jūlijā nošāva Vācijas drošības policijas Einsatzgruppe C. Hannes Heer: Blutige Ouvertüre. Die Zeit. Nr. 26, 21. Juni 2001 (vāciski)
Tomēr jau drīz pēc tam 1941. gada jūlijā vācieši Stepanu Banderu arestēja un līdz 1944. gadam turēja ieslodzījumā Zaksenhauzenes koncentrācijas nometnē. Ukraiņu nacionālisti turpināja darboties pagrīdē.

1944. gada oktobrī Banderu atbrīvoja no ieslodzījuma un viņš dzīvoja Rietumvācijā, kur vadīja Ukraiņu nacionālistu organizāciju. 1959. gada 15. oktobrī viņu noindēja VDK aģents Bohdans Stašinskis.

 Atsauces 

 Ārējās saites 

 Stepan Bandera — Perspectives for Ukrainian Revolution (audio recordings) 
 PETLURA, KONOVALETS, BANDERA — Three Leaders of Ukrainian Liberation Movement murdered by the Order of Moscow (audiobook)
 Biogrāfija 

Kategorija:1909. gadā dzimušie
Kategorija:1959. gadā mirušie
Kategorija:Ukrainas politiķi
Kategorija:Padomju represiju upuri
Kategorija:Nacistiskās Vācijas represiju upuri
Kategorija:Nogalinātie politiķi
Kategorija:Ukraiņi